CELEX: 32016D0599
Language: mt
Date: 2016-04-15 00:00:00
Title: Deċiżjoni ta' Implimentazzjoni tal-Kummissjoni (UE) 2016/599 tal-15 ta' April 2016 dwar il-konsistenza ta' ċerti miri inklużi fil-pjani nazzjonali riveduti jew fil-pjani riveduti fil-livell tal-blokok tal-ispazju tal-ajru funzjonali, ippreżentati skont ir-Regolament (KE) Nru 549/2004 tal-Parlament Ewropew u tal-Kunsill mal-miri tal-prestazzjoni fl-Unjoni kollha għat-tieni perjodu ta' referenza (notifikata bid-dokument C(2016) 2140) (Test b'rilevanza għaż-ŻEE)

19.4.2016   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 103/37
            
         DEĊIŻJONI TA' IMPLIMENTAZZJONI TAL-KUMMISSJONI (UE) 2016/599
   tal-15 ta' April 2016
   dwar il-konsistenza ta' ċerti miri inklużi fil-pjani nazzjonali riveduti jew fil-pjani riveduti fil-livell tal-blokok tal-ispazju tal-ajru funzjonali, ippreżentati skont ir-Regolament (KE) Nru 549/2004 tal-Parlament Ewropew u tal-Kunsill mal-miri tal-prestazzjoni fl-Unjoni kollha għat-tieni perjodu ta' referenza
   
      
         (notifikata bid-dokument C(2016) 2140)
      
   
   (It-testi bil-Bulgaru, biċ-Ċek, bil-Ġermaniż, bl-Ispanjol, bil-Kroat, bil-Portugiż, bir-Rumen, bis-Sloven, u bis-Slovakk, bit-Taljan u bl-Ungeriż biss huma awtentiċi)
   (Test b'rilevanza għaż-ŻEE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (KE) Nru 549/2004 tal-Parlament Ewropew u tal-Kunsill tal-10 ta' Marzu 2004 li jippreskrivi l-qafas għall-ħolqien tal-Ajru Uniku Ewropew (ir-Regolament qafas) (1), u b'mod partikolari l-Artikolu 11(3)(c) tiegħu,
   Wara li kkunsidrat ir-Regolament ta' Implimentazzjoni tal-Kummissjoni (UE) Nru 390/2013 tat-3 ta' Mejju 2013 li jistabbilixxi skema ta' prestazzjoni għas-servizzi tan-navigazzjoni tal-ajru u għall-funzjonijiet tan-netwerk (2), u b'mod partikolari l-Artikolu (15)(2)tiegħu,
   Billi:
   
               (1)
            
            
               Skont ir-Regolament (KE) Nru 549/2004, l-Istati Membri għandhom jadottaw pjani nazzjonali jew pjani fil-livell tal-blokok tal-ispazju tal-ajru funzjonali (“FAB”), inklużi miri nazzjonali vinkolanti jew miri fil-livell tal-FABs, li jiżguraw il-konsistenza mal-miri tal-prestazzjoni għall-Unjoni kollha. Dak ir-Regolament jistipula wkoll li l-Kummissjoni għandha tivvaluta l-konsistenza ta' dawk il-miri abbażi tal-kriterji tal-valutazzjoni msemmija fil-punt (d) tal-Artikolu 11(6) tiegħu. Regoli dettaljati f'dan ir-rigward ġew stabbiliti fir-Regolament ta' Implimentazzjoni (UE) Nru 390/2013.
            
         
               (2)
            
            
               Il-miri tal-prestazzjoni għall-Unjoni kollha fl-oqsma ewlenin tal-prestazzjoni tas-sikurezza, tal-ambjent, tal-kapaċità u tal-kosteffiċjenza għat-tieni perjodu ta' referenza (2015-2019) ġew adottati bid-Deċiżjoni ta' Implimentazzjoni tal-Kummissjoni 2014/132/UE (3).
            
         
               (3)
            
            
               Fit-2 ta' Marzu 2015, il-Kummissjoni adottat id-Deċiżjoni ta' Implimentazzjoni (UE) 2015/347 (4) dwar l-inkonsistenza ta' ċerti miri inklużi fil-pjani inizjali tal-prestazzjoni mal-miri tal-prestazzjoni għall-Unjoni Ewropea kollha kif ukoll li tistabbilixxi r-rakkomandazzjonijiet għar-reviżjoni ta' dawk il-miri. Din id-Deċiżjoni hija indirizzata lill-Belġju, il-Bulgarija, ir-Repubblika Ċeka, il-Ġermanja, il-Greċja, Spanja, Franza, il-Kroazja, l-Italja, Ċipru, il-Lussemburgu, l-Ungerija, Malta, in-Netherlands, l-Awstrija, il-Portugall, ir-Rumanija, is-Slovenja u r-Repubblika Slovakka u ħtieġet reviżjonijiet tal-miri fl-oqsma ewlenin tal-prestazzjoni tal- kapaċità u/jew tal-kosteffiċjenza.
            
         
               (4)
            
            
               Il-Belġju, il-Bulgarija, ir-Repubblika Ċeka, il-Ġermanja, il-Greċja, Spanja, Franza, il-Kroazja, l-Italja, Ċipru, il-Lussemburgu, l-Ungerija, Malta, in-Netherlands, l-Awstrija, il-Portugall, ir-Rumanija, is-Slovenja u r-Repubblika Slovakka kollha ppreżentaw sat-2 ta' Lulju 2015 il-pjani nazzjonali riveduti jew il-pjani riveduti fil-livell tal-blokok tal-ispazju tal-ajru funzjonali inklużi l-miri riveduti tal-prestazzjoni. Fl-4 ta' Frar 2016, Spanja u l-Portugall ippreżentaw emenda għall-pjan tal-blokk tal-ispazju funzjonali tal-ajru b'aktar miri riveduti tal-prestazzjoni.
            
         
               (5)
            
            
               Il-Korp ta' Analiżi tal-Prestazzjoni, li huwa inkarigat li jassisti lill-Kummissjoni fl-implimentazzjoni tal-iskema tal-prestazzjoni skont l-Artikolu 3 tar-Regolament ta' Implimentazzjoni (UE) Nru 390/2013, ippreżenta l-ewwel rapport ta' valutazzjoni lill-Kummissjoni fil-15 ta' Ottubru 2015.
            
         
               (6)
            
            
               Il-valutazzjoni tal-miri riveduti tal-prestazzjoni fir-rigward tal-konsistenza tagħhom mal-miri tal-prestazzjoni għall-Unjoni kollha saret billi ntużaw l-istess kriterji ta' valutazzjoni u metodoloġiji li kienu ntużaw fil-valutazzjoni tal-miri tal-prestazzjoni ppreżentati inizjalment.
            
         
               (7)
            
            
               Dwar il-qasam ta' prestazzjoni ewlieni tal-kapaċità, ġiet ivvalutata l-konsistenza tal-miri riveduti ppreżentati mill-Istati Membri għad-dewmien tal-Ġestjoni tal-Fluss tat-Traffiku tal-Ajru (ATFM) en route, skont il-prinċipju stabbilit fil-punt 4 tal-Anness IV tar-Regolament ta' Implimentazzjoni (UE) Nru 390/2013, bl-użu tal-valuri ta' referenza għall-kapaċità tal-FABs rispettivi tagħhom, li meta jiġu applikati, jiżguraw li fil-livell tal-Unjoni tintlaħaq il-mira tal-prestazzjoni għall-Unjoni kollha, ikkalkulati mill-Maniġer tan-Netwerk u kif stabbilit fl-aktar verżjoni riċenti tal-Pjan tal-Operazzjonijiet tan-Netwerk (2014-2018/2019) ta' Ġunju 2014 (“Il-Pjan tal-Operazzjonijiet tan-Netwerk”). Dik il-valutazzjoni wriet li l-miri riveduti ppreżentati mill-Awstrija, mill-Kroazja, mir-Repubblika Ċeka, mill-Ungerija, mir-Repubblika Slovakka u mis-Slovenja fir-rigward tal-FABCE, minn Spanja u mill-Portugall fir-rigward tal-SW FAB, mill-Bulgarija u mir-Rumanija fir-rigward tad-Danube FAB mhumiex konsistenti mal-mira tal-prestazzjoni rilevanti għall-Unjoni kollha.
            
         
               (8)
            
            
               Fir-rigward tal-qasam ta' prestazzjoni ewlieni tal-kosteffiċjenza, ġew ivvalutati l-miri espressi fi spejjeż iddeterminati għal kull unità en route ippreżentati mill-Istati Membri ikkonċernati, b'konformità mal-prinċipji stabbiliti fil-punt 5, flimkien mal-punt 1, tal-Anness IV tar-Regolament ta' Implimentazzjoni (UE) Nru 390/2013, billi tqieset ix-xejra tal-ispejjeż iddeterminati għal kull unità en route tul it-tieni perjodu ta' referenza u l-perjodu kkombinat tal-ewwel u t-tieni perjodu ta' referenza (2012-2019), in-numru ta' unitajiet ta' servizz (il-previżjoni tat-traffiku) u l-livell ta' spejjeż iddeterminati għal kull unità en route b'paragun mal-Istati Membri li jkollhom ambjent operazzjonali u ekonomiku simili. Dik il-valutazzjoni wriet li l-miri ppreżentati mill-Awstrija u mir-Repubblika Slovakka kif stabbiliti fil-pjan rivedut tal- prestazzjoni tal-FABCE u mill-Italja kif stabbilit fil-pjan rivedut tal-prestazzjoni tal-Blue Med FAB mhumiex konsistenti mal-mira tal-prestazzjoni rilevanti għall-Unjoni kollha.
            
         
               (9)
            
            
               Il-miżuri previsti f'din id-Deċiżjoni huma skont l-opinjoni tal-Kumitat dwar l-Ajru Uniku,
            
         ADOTTAT DIN ID-DEĊIŻJONI:
   Artikolu 1
   Il-miri inklużi fil-pjani riveduti tal-prestazzjoni ppreżentati skont ir-Regolament (KE) Nru 549/2004, elenkati fl-Anness, huma konsistenti mal-miri tal-prestazzjoni għall-Unjoni kollha għat-tieni perjodu ta' referenza, stabbiliti fid-Deċiżjoni ta' Implimentazzjoni 2014/132/UE.
   Artikolu 2
   Din id-Deċiżjoni hija indirizzata lir-Repubblika tal-Bulgarija, lir-Repubblika Ċeka, lir-Renju ta' Spanja, lir-Repubblika tal-Kroazja, lir-Repubblika Taljana, lill-Ungerija, lir-Repubblika tal-Awstrija, lir-Repubblika Portugiża, lir-Rumanija, lir-Repubblika tas-Slovenja, u lir-Repubblika Slovakka.
   
      Magħmul fi Brussell, il-15 ta' April 2016.
      
         
            Għall-Kummissjoni
         
         Violeta BULC
         
            Membru tal-Kummissjoni
         
      
   
   
      (1)  ĠU L 96, 31.3.2004, p. 1.
   
      (2)  ĠU L 128, 9.5.2013, p. 1.
   
      (3)  Id-Deċiżjoni ta' Implimentazzjoni tal-Kummissjoni 2014/132/UE tal-11 ta' Marzu 2014 li tistabbilixxi miri tal-prestazzjoni mal-Unjoni kollha għan-netwerk tal-ġestjoni tat-traffiku tal-ajru u l-livelli limiti ta' twissija għat-tieni perjodu ta' referenza mill-2015 sal-2019 (ĠU L 71, 12.3.2014, p. 20).
   
      (4)  Id-Deċiżjoni ta' Implimentazzjoni tal-Kummissjoni (UE) 2015/347 tat-2 ta' Marzu 2015 dwar l-inkonsistenza ta' ċerti miri fil-pjanijiet għall-blokok tal-ispazju tal-ajru nazzjonali jew funzjonali mressqa skont ir-Regolament (KE) Nru 549/2004 tal-Parlament Ewropew u tal-Kunsill mal-miri tal-prestazzjoni għall-Unjoni kollha għat-tieni perjodu ta' referenza u li tistabbilixxi r-rakkomandazzjonijiet għar-reviżjoni ta' dawk il-miri (ĠU L 60, 4.3.2015, p. 48).
   
      ANNESS
      
         Il-miri tal-prestazzjoni fl-oqsma ta' prestazzjoni ewlenin tal-kapaċità u tal-kosteffiċjenza inklużi fil-pjani nazzjonali riveduti jew fil-pjani riveduti fil-livell tal-blokok tal-ispazju tal-ajru funzjonali ppreżentati skont ir-Regolament (KE) Nru 549/2004 li nstabu li huma konsistenti mal-miri tal-prestazzjoni fl-Unjoni kollha għat-tieni perjodu ta' referenza
      
      QASAM TA' PRESTAZZJONI EWLIENI TAL-KAPAĊITÀ
      Dewmien tal-Ġestjoni tal-Fluss tat-Traffiku tal-Ajru (ATFM) en route f'min/titjira
      
                  STAT MEMBRU
               
               
                  FAB
               
               
                  MIRA TAL-FAB TAL-KAPAĊITÀ EN-ROUTE
               
            
                  2015
               
               
                  2016
               
               
                  2017
               
               
                  2018
               
               
                  2019
               
            
                  Ir-Repubblika Ċeka
               
               
                  FAB-CE
               
               
                  
                     0,29
                  
               
               
                  
                     0,29
                  
               
               
                  
                     0,28
                  
               
               
                  
                     0,28
                  
               
               
                  
                     0,27
                  
               
            
                  Il-Kroazja
               
            
                  L-Ungerija
               
            
                  L-Awstrija
               
            
                  Is-Slovenja
               
            
                  Is-Slovakkja
               
            
                  Il-Bulgarija
               
               
                  Id-Danubju
               
               
                  
                     0,03
                  
               
               
                  
                     0,03
                  
               
               
                  
                     0,03
                  
               
               
                  
                     0,03
                  
               
               
                  
                     0,04
                  
               
            
                  Ir-Rumanija
               
            
                  Il-Portugall
               
               
                  SW
               
               
                  
                     0,30
                  
               
               
                  
                     0,31
                  
               
               
                  
                     0,31
                  
               
               
                  
                     0,30
                  
               
               
                  
                     0,30
                  
               
            
                  Spanja
               
            QASAM TA' PRESTAZZJONI EWLIENI TAL-KOSTEFFIĊJENZA
      Didaskalija:
      
                  Indikatur
               
               
                  Element
               
               
                  Unitajiet
               
            
                  (A)
               
               
                  Total ta' Spejjeż Iddeterminati En-route
               
               
                  (f'termini nominali u fil-munita nazzjonali)
               
            
                  (B)
               
               
                  Rata tal-inflazzjoni
               
               
                  (%)
               
            
                  (C)
               
               
                  Indiċi tal-inflazzjoni
               
               
                  (100 = 2009)
               
            
                  (D)
               
               
                  Total ta' Spejjeż Iddeterminati En-route
               
               
                  (f'termini ta' prezzijiet reali tal-2009 u fil-munita nazzjonali)
               
            
                  (E)
               
               
                  Total ta' Unitajiet tas-Servizzi En-route
               
               
                  (TSUs)
               
            
                  (F)
               
               
                  Spiża Iddeterminata għal Kull Unità En-route (DUC)
               
               
                  (f'termini ta' prezzijiet reali tal-2009 u fil-munita nazzjonali)
               
            BLUE MED FAB
      
                  Żona tal-Imposti: L-Italja — Munita: EUR
               
            
                   
               
               
                  2015
               
               
                  2016
               
               
                  2017
               
               
                  2018
               
               
                  2019
               
            
                  (A)
               
               
                  674 742 285 
               
               
                  693 557 255 
               
               
                  711 992 044 
               
               
                  710 883 664 
               
               
                  707 016 612 
               
            
                  (B)
               
               
                  1,0 %
               
               
                  1,1 %
               
               
                  1,3 %
               
               
                  1,5 %
               
               
                  1,6 %
               
            
                  (C)
               
               
                  110,8
               
               
                  112,0
               
               
                  113,5
               
               
                  115,2
               
               
                  117,0
               
            
                  (D)
               
               
                  609 005 804 
               
               
                  619 176 790 
               
               
                  627 477 336 
               
               
                  617 241 895 
               
               
                  604 216 765 
               
            
                  (E)
               
               
                  8 557 964 
               
               
                  8 866 051 
               
               
                  9 207 393 
               
               
                  9 553 591 
               
               
                  9 897 521 
               
            
                  (F)
               
               
                  
                     71,16
                  
               
               
                  
                     69,84
                  
               
               
                  
                     68,15
                  
               
               
                  
                     64,61
                  
               
               
                  
                     61,05
                  
               
            FAB CE
      
                  Żona tal-Imposti: L-Awstrija — Munita: EUR
               
            
                   
               
               
                  2015
               
               
                  2016
               
               
                  2017
               
               
                  2018
               
               
                  2019
               
            
                  (A)
               
               
                  188 243 000 
               
               
                  194 934 000 
               
               
                  204 696 000 
               
               
                  209 564 000 
               
               
                  207 200 000 
               
            
                  (B)
               
               
                  1,7 %
               
               
                  1,7 %
               
               
                  1,7 %
               
               
                  1,7 %
               
               
                  1,7 %
               
            
                  (C)
               
               
                  114,2
               
               
                  116,1
               
               
                  118,1
               
               
                  120,1
               
               
                  122,1
               
            
                  (D)
               
               
                  164 901 573 
               
               
                  167 908 470 
               
               
                  173 369 786 
               
               
                  174 525 859 
               
               
                  169 672 673 
               
            
                  (E)
               
               
                  2 693 000 
               
               
                  2 777 000 
               
               
                  2 850 000 
               
               
                  2 928 000 
               
               
                  3 014 000 
               
            
                  (F)
               
               
                  
                     61,23
                  
               
               
                  
                     60,46
                  
               
               
                  
                     60,83
                  
               
               
                  
                     59,61
                  
               
               
                  
                     56,29
                  
               
            
         
      
                  Żona tal-Imposti: Ir-Repubblika Slovakka — Munita: EUR
               
            
                   
               
               
                  2015
               
               
                  2016
               
               
                  2017
               
               
                  2018
               
               
                  2019
               
            
                  (A)
               
               
                  59 272 906 
               
               
                  61 912 217 
               
               
                  62 981 088 
               
               
                  66 300 093 
               
               
                  67 598 994 
               
            
                  (B)
               
               
                  0,0 %
               
               
                  1,4 %
               
               
                  1,7 %
               
               
                  1,8 %
               
               
                  2,0 %
               
            
                  (C)
               
               
                  110,3
               
               
                  111,8
               
               
                  113,7
               
               
                  115,7
               
               
                  118,1
               
            
                  (D)
               
               
                  53 754 368 
               
               
                  55 355 807 
               
               
                  55 381 628 
               
               
                  57 279 434 
               
               
                  57 253 112 
               
            
                  (E)
               
               
                  1 078 000 
               
               
                  1 126 000 
               
               
                  1 186 000 
               
               
                  1 250 000 
               
               
                  1 312 000 
               
            
                  (F)
               
               
                  
                     49,86
                  
               
               
                  
                     49,16
                  
               
               
                  
                     46,70
                  
               
               
                  
                     45,82
                  
               
               
                  
                     43,64